П Р О Т О К О Л   № 2
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 17.10.2017 г.

Днес, 17.10.2017 г. /вторник/ от 13.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, създадена с решение на Прокурорската колегия на Висшия съдебен съвет, в състав: 

ПРЕДСЕДАТЕЛ:  Евгени Диков

ЧЛЕНОВЕ:	 Гергана Мутафова
			 Калина Чапкънова
						   
На заседанието присъстваха експертните сътрудници на комисията: Елеонора Савова – н-к отдел „Съдебни кадри“ и Светла Кирилова – старши експерт в отдел „Съдебни кадри”.
На заседанието присъства Иван Маринов - главен секретар на Прокуратурата.

Д Н Е В Е Н   Р Е Д:

1. ОТНОСНО: Предложение от Главния прокурор на РБългария за даване на съгласие за трансформиране на 1 /една/ щ.бр. за длъжност „съдебен деловодител“ в 1 /една/ щ.бр. за длъжност „младши специалист-административна дейност“ в Апелативна прокуратура-София.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на Прокурорската колегия на Висшия съдебен съвет да даде съгласие за трансформиране на 1 /една/ щ. бр. за длъжност „съдебен деловодител“ в 1 /една/ щ.бр. за длъжност „младши специалист-административна дейност“ в Апелативна прокуратура-София.
МОТИВИ: С оглед постигане на оптимален резултат е необходимо един съдебен служител да бъде ангажиран с цялата организация по осигуряването на необходимата за атестирането документация и информация, както и подпомагане дейността на атестационната комисия в АП-София.
1.2. Точката да бъде включена в дневен ред за заседанието на Прокурорската колегия на ВСС на 25.10.2017 г.

	2. ОТНОСНО: Класификатор на длъжностите в администрацията на Прокуратура на РБългария, на основание чл. 341 от ЗСВ, в сила от 01.09.2017 г., приет с решение на Прокурорската колегия по протокол № 29/20.09.2017 г., за сведение.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	2.1. Приема за сведение Класификатора на длъжностите в администрацията на Прокуратура на РБългария, на основание чл. 341 от ЗСВ, в сила от 01.09.2017 г., приет с решение на Прокурорската колегия по протокол № 29/20.09.2017 г., за сведение.

3. ОТНОСНО: Разни. 

	Главният секретар на ПРБ г-н Иван Маринов представи на членовете на Комисията справка за щатните бройки на съдебните служители в Прокуратура на РБългария, към 12.10.2017 г.
	След като се запозна с предоставената справка и обсъди начина на постъпване на исканията от административните ръководители на прокуратурите, касаещи съдебната администрация,

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. Исканията от административните ръководители на прокуратури, касаещи съдебната администрация, да постъпват в Комисия „Съдебна администрация“ към Прокурорската колегия на ВСС чрез Главния прокурор на РБ, придружени със становище от него. 

	

ПРЕДСЕДАТЕЛ НА КОМИСИЯТА:      /п/
	 								   ЕВГЕНИ ДИКОВ